《归鼎湖作 其二》
明代·释元觉

世事多留难，山心谁与期。行当衰老日，况值乱离时。

定水呈空色，闲云寄所思。故交应有念，前路莫迟迟。

作者简介：元觉（一六二四—一六八一），字离幻。晚居石洞，因以为号。顺德人。俗姓简。从宗公剃度，礼栖壑受圆具。宗公示寂，遂继席主法华林寺。后住循州罗浮石洞。事见清温汝能《粤东诗海》卷九八。